**LIETUVOS METROLOGIJOS ASOCIACIJA**

 **Patvirtinta:**

 **2019 m. rugsėjo 24 d.**

 **Visuotinio asociacijos**

 **narių susirinkimo**

 **Protokolo**

 **Nr. 1/2019-09-24**

**NARIŲ PRIĖMIMO, IŠSTOJIMO IR PAŠALINIMO BEI NARYSTĖS ĮNAŠŲ MOKĖJIMO TVARKA**

1. **BENDROSIOS NUOSTATOS**

1.1. Asociacijos narių priėmimo, išstojimo ir pašalinimo, bei narystės įnašų mokėjimo tvarka (toliau – Tvarka) nustato naujų narių priėmimo, narių išstojimo ir pašalinimo iš Lietuvos Metrologijos Asociacijos (toliau – Asociacija) bei narystės įnašų mokėjimo tvarką bei sąlygas. 1.2. Tvarka paruošta remiantis LR Asociacijų įstatymu bei Asociacijos įstatais. Šios tvarkos privalo laikytis visi Asociacijos nariai.

 **2. ASOCIACIJOS NARIAI**

2.1.Asociacijos nariais gali būti, Lietuvos Respublikos ir kitų valstybių pilnamečiai fiziniai ir juridiniai asmenys, įregistruoti juridinių asmenų registre. Nariais taip pat gali būti mokslo bei mokymo organizacijos.

2.2. Organizacijos nariu negali būti valstybės valdžios, valdymo ir kontrolės institucijos, teismai.

2.3. Acociacijos nariai yra savarankiški savo ūkinėje, finansinėje ir kitoje veikloje.

2.4. Asociacijos nariai gali būti ir kelių asociacijų nariai.

1. **NAUJŲ NARIŲ PRIĖMIMO TVARKA**

3.1. Norintys tapti Asociacijos nariais, fiziniai asmenys, turi pateikti Asociacijos Prezidentui prašymą, kurį galima atsispausdinti iš tinklapio arba užpildydami elektroninę formą Asociacijos tinklalapyje [www.lmetra.lt](http://www.lmetra.lt), kuriame:

 3.1.1. raštiškai įsipareigoja laikytis Asociacijos įstatų;

 3.1.2. mokėti nario mokestį, jeigu nenumatyta kitaip;

3.2. Norintys tapti Asociacijos nariais, juridiniai asmenys, turi pateikti Asociacijos Prezidentui prašymą, kurį galima atsispausdinti iš tinklapio arba užpildydami elektroninę formą Asociacijos tinklalapyje [www.lmetra.lt](http://www.lmetra.lt), kuriame įsipareigoja:

 3.2.1. laikytis Asociacijos įstatų;

 3.2.2. mokėti nario mokestį, jeigu nenumatyta kitaip;

 3.2.3. kartu pateikia VĮ Registrų centro tvarkomo Juridinio asmenų registro išrašą apie juridinį asmenį.

3.3. Asociacijos Prezidentas ne vėliau kaip per 10 darbo dienų informuoja prašymo pateikėją apie sprendimą priimti ar atmesti jo prašymą.

3.4. Informuotas apie sprendimą priimti prašymo pateikėjas turi pervesti stojamąjį įnašą į asociacijos banko sąskaitą, tai yra galutinis pareiškėjo narystės Asociacijoje patvirtinimas.

3.5 Į Asociacijos narius priimama vadovaujantis šia tvarka, įstatais ir viešumo principais. Naujus narius į Asociaciją priima Asociacijos Taryba paprasta narių balsų dauguma.

 **4. STOJAMASIS ĮNAŠAS**

4.1. Nariams, fiziniams asmenims, stojamasis įnašas yra 5,00€ (penki eur.)

4.2 Į Asociaciją stojantiems, pirmiesiems 25 nariams, fiziniams asmenims, stojamasis įnašas yra 0,00€ (nulis eurų), arba mokėtinas laisva valia.

4.3. Nariui, juridiniam asmeniui, stojamasis įnašas yra 100,00€ (vienas šimtas eurų).

4.4. Stojamasis įnašas mokamas vadovui priėmus sprendimą priimti narį.

Įnašas turi turi būti sumokėtas per 60 k. d., bet ne vėliau kaip iki kalendorinių metų pabaigos.

4.5. Nario mokesčio nemoka steigėjai, arba ji moka laisva valia.

 **5. METINIS NARYSTĖS ĮNAŠAS**

5.1. Nariams, fiziniams asmenims, metinis įnašas yra 5,00€ (penki eur.)

5.2. Į Asociaciją stojintiems, pirmiems 25 nariams, fiziniams asmenims, metinis

įnašas yra 0,00€ (nulis eurų), arba mokėtinas laisva valia.

5.3. Nariui, juridiniam asmeniui, metinis narystės įnašas yra 100,00€ (vienas šimtas eurų).

5.4. Metinis narystės įnašas mokamas už einamuosius metus, ne vėliau kaip iki sausio 31 dienos.

5.5. Įstojimo į Asociaciją metais, metinio narystės įnašo mokėti nereikia.

5.5. Nario mokesčio nemoka steigėjai, arba ji moka laisva valia.

 **6. NARYSTĖS PABAIGA**

6.1. Asociacijos narys gali bet kuriuo metu išstoti iš asociacijos, pateikęs asociacijos Prezidentui prašymą ne vėliau kaip prieš 30 k.d. ir yra sumokėjęs už einamąjį ketvirtį bei ankstesnius mokesčius.
6.2. Asociacios narys gali būti įspėjamas ir pašalinamas iš Asociacijos Prezidento sprendimu, jeigu:
 6.2.1. nesilaiko Asociacijos įstatų arba arba nevykdo visuotinio narių susirinkimo nutarimų;
 6.2.2. savo veikla prieštarauja Asociacijos tikslams ir uždaviniams.
 6.2.3. daugiau nei 90 k. d. vėluoja sumokėti narystės mokestį.
 5.2.4. savo veikla kompromiduoja Asociaciją.
6.3. Asociacijos nariai šalinami , Asociacijos Tarybos nutarimu, priimtu 1/2 balsų dauguma.
6.4. Narys gali būti pašalinamas iš Asociacijos visuotinio susirinkimo sprendimu, jeigu:
 6.4.1. balsavime dalyvauja daugiau nei 1/2 Asociacijos narių.
 6.4.2. už pašalinimą balsuoja daugiau nei 1/2 balsavimo dalyvių.
6.5. Apie sprendimą pašalinti narį, Asociacijos Prezidentas informuoja el. paštu ne vėliau kaip per 10 d.d. nuo sprendimo priėmimo dienos.
6.6. Narystė Asociacijoje automatiškai pasibaigia likvidavus Asociaciją, likvidavus narį – juridinį asmenį, mirus nariui – fiziniam asmeniui.
6.7. Pagal Tvarkos 6.1 – 6.6 punktų nuostatas pasibaigus Asociacijos Nario narystei jo sumokėti stojamasis įnašas, metinis narystės įnašas ar kitaip Asociacijos nuosavybėn perduotos lėšos ir turtas negrąžinami.